
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 80.000/848/7.9.93 

Τροποποίηση και συμπλήρωση διατάξεων της κανονιστι¬ 
κής απόφασης Υπ. Μεταφορών και Επικοινωνιών 
107.000/1.500/90. 

Ο ΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 
α. της παραγράφου 6 του άρθρου 95 του Ν. 2094/92 
«κύρωση του Κώδικα οδικής κυκλοφορίας» (Α’ 182), 
β. του Π.Δ. 255/1984 (Α' 100) «προσαρμογή της νομο¬ 
θεσίας προς τις διατάξεις των οδηγιών 80/1263/ΕΟΚ της 
4ης Δεκεμβρίου 1980 τού Συμβουλίου των Ευρωπαϊκών 
Κοινοτήτων «περί καθιερώσεως κοινοτικής άδειας οδηγή- 
σεως και 76/914/ΕΟΚ της 16ης Δεκεμβρίου 1976 του 
ίδιου Συμβουλίου «περί της στοιχειώδους καταρτίσεως 
ορισμένων οδηγών οχημάτων οδικών μεταφορών» όπως 
τροποποιήθηκαν με τις διατάξεις των Π.Δ. 46/1985 (Α' 
18). 90/87 (Α' 49)ϋ<αι 58/89 (Α’ 28). 

γ. της κανονιστικής απόφασης 107.000/1.500/90 (Β’ 
804) «προϋποθέσεις και διαδικασία για την απόκτηση 
άδειας οδήγησης αυτοκινήτων οχημάτων και μοτοσυκλετ- 
τών. Επιμόρφωση εξεταστών και εκπαιδευτών», αποφασί¬ 
ζουμε: 

( 

Αρθρο 1 

1. Τροποποιούμε και συμπληρώνουμε τις διατάξεις της 
απόφασής μας 107.000/1500/90 ως εξής: 

α) Στο άρθρο 1 η παράγραφος 3 και το εισαγωγικό εδά¬ 
φιο της παραγράφου 5 αντικαθίστανται ως εξής: 

3. Για την απόκτηση επαγγελματικής άδειας οδήγησης 
αυτοκινήτων απαιτείται η Ελληνική υπηκοότητα. 

Κατ' εξαίρεση επιτρέπεται, βάσει των κειμένων διατά¬ 
ξεων η χορήγηση επαγγελματικής άδειας οδηγού αυτοκι¬ 
νήτων: 

α. στους ομογενείς εκ Ρωσίας, Βορείου Ηπείρου, Κύ¬ 
πρου, Ρουμανίας. Τουρκίας και Αιγύπτου στα γεννηθέντα 
στην Ελλάδα παιδιά αυτών των προσώπων, καθώς και 
στους εξ Ανατολικών χωρών νομίμως παλινοστούντες 
ομογενείς που στερούνται της Ελληνικής ή έχουν ακαθό¬ 
ριστη υπηκοότητα. 

β. στους υπηκόους Κρατών - Μελών της ΕΟΚ εφόσον 
είναι εφοδιασμένοι με άδεια παραμονής από το αρμόδιο 


Κέντρο Αλλοδαπών του Υπουργείου Δημόσιας Τάξης, και 
για όσο χρόνο ισχύει αυτή η άδεια. 

γ. στους υπηκόους Κρατών εκτός ΕΟΚ εφόσον είναι 
εφοδιασμένοι με άδεια παραμουής και εργασίας και για 
όσο χρόνο ισχύει αυτή η άδεια. 

5. Για τη χορήγηση άδειας οδηγού Δ’ κατηγορίας πρέπει 
(σύμφωνα με την παρ. 2 του άρθρου 5 του κανονισμού 
ΕΟΚ αριθμ. 3820//85) ο υποψήφιος να είναι ηλικίας του¬ 
λάχιστον 21 ετών κάι εφόσον θα ασχοληθεί στις μεταφο¬ 
ρές επιβατών σε διαδρομές που υπερβαίνουν ακτίνα 50 
χλμ. γύρω από το μέρος, που είναι συνήθως η βάση τσυ 
οχήματος, πρέπει επιπλέον να εκπληρώνει μια τουλάχι¬ 
στον από τις εξής προϋποθέσεις: 

β) Το εισαγωγικό εδάφιο του άρθρου 2 αντικαθίσταται 
ως εξής: 

«Τηρουμένων των διατάξεων του δευτέρου κεφαλαίου 
του Ν. 1599/86 περί σχέσεων κράτους-πολίτη τα απαι- 
τούμενα για τη χορήγηση ή μεταβολή άδειας οδήγησης 
αποδεικτικά στοιχεία και δικαιολογητικά της συνδρομής 
των προϋποθέσεων, του προηγούμενου άρθρου 1 και του 
Π.Δ. 255/84 και ειδικότερα τωυ άρθρων 7 και 12 αυτού 
συνυποβάλλονται με την αίτηση του ενδιαφερομένου 
προς την αρμόδια υπηρεσία Συγκοινωνιών αυτοπροσώπως 
είτε δια μέσου τρίτου προσώπου. Στις περιπτώσεις εφαρ¬ 
μογής των παραγράφων 4 και 5 του άρθρου 7 του Π.Δ. 
255/84, τα σχετικά δικαιολογητικά υποβάλλονται δια της 
υπηρεοίας των σωμάτων ασφαλείας ή του στρατού στήν 
οποία υπηρετεί ο ενδιαφερόμενος (στο διαβιβαστικό έγ¬ 
γραφο της υπηρεσίας αναγράφονται πλήρη στοιχεία των 
αιτούντων δηλαδή όνομα, επώνυμο, όνομα πατέρα, ακρι¬ 
βής ημεροχρονολογία και τόπος γέννησης καθώς και η 
διεύθυνση κατοικίας των εκτός στρατεύματος ή υπηρε¬ 
σίας), υπηρεσίας που μεριμνά για την κατά τις ισχύουσες 
διατάξεις πληρότητά τους. 

Τα υπόψη αποδεικτικά στοιχεία και δικαιολογητικά εί¬ 
ναι: 

γ) Στο τέλος της περίπτωσης γ’ της παραγράφου 1 του 
άρθρου 2 προστίθεται το εξής εφάφιο: 

Διευκρινίζεται όμως ότι οι αλλοδαποί με ισχύουσα άδεια 
διαμονής, μπορούν να πάρουν άδεια οδήγησης (εξαρχής ή 
εκ μετατροπής ξένης) εφόσον διαμένουν στην Ελλάδα νο¬ 
μίμως και συνεχώς επί έξι (6) τουλάχιστον μήνες και η κα¬ 
τοικία τους κατά το χρόνο υποβολής της αίτησης βρίσκε¬ 
ται στην συγκοινωνιακή περιφέρεια της υπηρεσίας συ- 

- γκοινωνιών προς την οποία απευθύνονται. Κατά το χρόνο 
παράδοσης της άδειας πρέπει ο ενδιαφερόμενος να έχει 
ισχύουοα άδεια διαμονής. Διαμένουν νομϊμως στην Ελ- 
■λάδα και όσοι κατέχουν εΜηνικό διαβατήριο ή αστυνομική 
ταυτότητα ή ισχύον δελτίο ταυτότητας αλλοδαπού ή ισχύ- 
ουσα άδεια εργασίας (που προϋποθέτει άδεια παραμο¬ 
νής). 

δ) Στο τέλος της περίπτωσης β' της παραγράφου 2 του 
άρθρου 2 προστίθεται το εξής εδάφιο; 

Επίσης στην αμέσως προηγούμενη περίπτωση ίν η ελ¬ 
ληνική άδεια οδήγησης, που χορηγήθηκε βάσει της ξένης, 
μπορεί να επιστραφεί μεταγενέστερα και να ανταλλαγεί 
με την κατατεθείσα (θεωρημένο φωτοαντίγραφο της 
οποίας - ξένης άδειας - καταχωρείται στον οικείο φά- 
κελλο για τυχόν μελλοντικό έλεγχο) εφόσον η τελευταία 
έχει εκδοθεί από χώρα, που δεν είναι μέλος της Ε.Ο.Κ. 

ε) Οι παράγραφοι 2 και 6 του άρθρου 6 αντικαθίστανται 
ως εξής: 

2. Κάθε Δ.Ι.Ε. συγκροτείται από τέσσερις γιατρούς, των 
ειδικοτήτων οφθαλμολόγου, παθολόγου, ωτορινολαρυγ¬ 
γολόγου, νευροψυχιάτρου και από ένα γιατρό ειδικότητας 
ορθοπεδικού, ειδικά και μόνο για τις περιπτώσεις εκείνες 
που απαιτείται ορθοπεδική διάγνωση. Καθήκοντα Προέ¬ 
δρου ασκεί ο αρχαιότερος των γιατρών ή ο υπό του Νομάρ¬ 
χου οριζόμενος και γραμματέας υπάλληλος της οικείας 
Υπηρεσίας Συγκοινωνιών. Όπου (κυρίως σε νησιά) η κατά 
την παρούσα παράγραφο συγκρότηση της Δ.Ι.Ε. από τέσ¬ 
σερις γιατρούς είναι αδύνατη και δημιουργούνται ουσια¬ 
στικά προβλήματα εξυπηρέτησης των ενδιαφερομένων, 
επιτρέπεται συγκρότησή της και με μικρότερο αριθμό, όχι 
πάντως με αριθμό μικρότερο των δύο (2). 

Όμως στην περίπτωση αυτή η Επιτροπή μπορεί να επι¬ 
φυλαχθεί, σε συγκεκριμένες περιπτώσεις ενδιαφερομέ¬ 
νων και παθήσεις που δέν καλύπτονται από τις ειδικότη¬ 
τες των συνιστώντων τις Δ.Ι.Ε. γιατρών και να τις παρα- 
πέμψει: 

α. Στην κατά το άρθρο 8 αρμόδια ή κοντινότερη με 
πλήρη συγκρότηση Δ.Ι.Ε. ή 

β. Σε κρατικό νοσηλευτικό ίδρυμα ή κρατικό κέντρο 
υγείας ή εν ελλείψει σε συμβεβλημένους κατά το προη¬ 
γούμενο άρθρο 5 γιατρούς. 

Θ.Τα μέλη των Δ.Ι.Ε. δεν αποκλείεται να έχουν συγχρό¬ 
νως και την ιδιότητα του πρωτοβάθμιου εξεταστή, χωρίς 
να μπορούν να συμπράξουν σε δευτεροβάθμια εξέταση 
υποψηφίου οδηγού τον:οποίο έχουν εξετάσει πρωτοβάθ¬ 
μια. Στην τελευταία περίπτωση καλείται το αναπληρωμα¬ 
τικό μέλος της επιτροπής ή η επιτροπή συνεδριάζει χωρίς 
το υπόψη μέλος της εφόσον υπάρχει απαρτία. 

στ) Στο άρθρο 8 αντικαθίστανται το εισαγωγικό εδάφιο 
και οι περιπτώσεις α και β ως ξξής: 

Η κατά τόπον αρμοδιότητα των δευτεροβαθμίων ιατρι¬ 
κών επιτροπών επεκτείνεται, εξαιρέσει του νομού Δωδε- 
κανήσου, πέραν του νομού της έδρας των ως εξής: 

α.-της Νομαρχίας Αθηνών του νομού Αττικής και επί 
της Νομαρχίας Ανατολικής Αττικής του ίδιου νομού. 

β.-της Νομαρχίας Πειραιώς του νομού Αττικής και επί 
της Νομαρχίας Δυτικής Αττικής του ίδιου νομού ως και των 
Νομαρχιών των νομών Κυκλάδων, Σάμου, Βοιωτίας και Εύ¬ 
βοιας. 

ζ) Στο άρθρο 11 αντικαθίστανται οι παράγραφοι 1 έως 
και 4 ως ακολούθως: 

1. Οι ενδιαφερομένοι για την απόκτηση άδειας οδήγη¬ 


σης Α ή Β κατηγορίας υποβάλλονται σε θεωρητική (γρα¬ 
πτή) εξέταση για να διαπιστωθεί αν έχουν την απαιτού- 
μενη γνώση και κατανόηση των θεμάτων που απαριθμού- 
νται στις παρ. 2 και 3 του παραρτήματος II του Π.Δ. 255/ 
1984. 

2. Οι ενδιαφερόμενοι για την απόκτηση άδειας οδήγη¬ 
σης κατηγορίας Γ ή Δ' υποβάλλονται στην κατά την προη¬ 
γούμενη παράγραφο 1 θεωρητική (γραπτή) εξέταση κα¬ 
θώς και σε όμοια επί θεμάτων μηχανολογικής συγκρότη¬ 
σης και λειτουργίας των αυτοκινήτων οχημάτων, εξαιρόσ- 
μένων όσων έχουν υποστεί ήδη αυτή την ιεξέταση και για 
το μέρος των θεμάτων που την υπέστησαν. 

3. Η κατά τις προηγούμενες παραγράφους 1 και 2 εξέ¬ 
ταση γίνεται με την επισήμανση των ορθών απαντήσεων 
σε φύλλα ερωτήσεων που εκδίδονται με τη φροντίδα των 
αρμοδίων υπηρεσιών της Κεντρικής υπηρεσίας του 
Υπουργείου Μεταφορών και Επικοινωνιών. Αποτυγχάνουν 
στις υπόψη εξετάσεις όσοι δεν απαντήσουν ή απαντήσουν 
λανθασμένα σε δύο ή περισσότερες ερωτήσεις ενός φύλ¬ 
λου. 

4. Η θεωρητική εξέταση πραγματοποιείται σε ειδικό 
χώρο της υπηρεσίας και διαρκεί 20· για τα θέματα της πα¬ 
ραγράφου 1, που χαρακτηρίζεται ως «εξέταοη Κ.Ο.Κ.» και 
15" γΓ αυτά της παραγράφου 2, που χαρακτηρίζεται ως 
«εξέταση Κ.Ο.Κ.» και 1 5 ' γι’ αυτά της παραγράφου 2, που 
χαρακτηρίζεται ως «εξέταση μηχανολογίας». Τα φύλλα 
ερωτήσεων χαρακτηρίζονται αντίστοιχα ως «φύλλα 
Κ.Ο.Κ.» και «φύλλα μηχανολογίας». 

η) Στο άρθρο 13 παράγρ. 1 η περίπτ. α αντικαθίσταται 
ως εξής; 

α. Η εξέταση (θεωρητική) στις Διευθύνσεις Συγκοινω¬ 
νιών ενεργείται το πολύ δύο (2) φορές το μήνα και στις 
υπόλοιπες υπηρεσίες μία φορά το μήνα, ενώπιον τριών (3) 
υπαλλήλων της οικείας Υπηρεσίας Συγκοινωνιών, που ορί¬ 
ζονται κάθε φορά από τον Προϊστάμενό της. 

θ) Στο άρθρο 14 αντικαθίστανται οι παράγραφοι 3,4 και 
5 ως εξής: 

3. Οι απορριπτόμενοι κατά την πρακτική εξέταση δεν 
έχουν δικαίωμα επανεξέτασης πριν περάσσυν δέκα πέντε 
(15) ημέρες από την ημέρα της απόρριψής τους. Όσοι 
από τους υποψήφιους, με εξαίρεση τους υποψήφιους 
άδειας οδήγησης Α κατηγορίας, απορρίπτονται μπορούν 
να ζητήσουν από τους εξεταστές αμέσως μόλις τους ανα¬ 
κοινωθεί το απορριπτικό αποτέλεσμα την επανεξέτασή 
τους από δευτεροβάθμια επιτροπή. Η επανεξέταση αυτή 
προγραμματίζεται και πραγματοποιείται εντός δύο ή στην 
περίπτωση υποψηφίων από τις συγκοινωνιακές περιοχές 
των, κατά το άρθρο 15 παράγραφος 3, περίπτωση δ, υπη¬ 
ρεσιών, πέντε το πολύ εργασίμων ημερών από την ημέρα 
απόρριψης. 

Οι απορριπτόμενοι κατά τη δευτεροβάθμια εξέταση δεν 
έχουν δικαίωμα νέας εξέτασης από πρωτοβάθμια επι¬ 
τροπή πριν περάσει ένας μήνας από την ημέρα απόρρι¬ 
ψης. 

4. Οι μη εμφανιζόμενοι για οποιονδήποτε λόγο την προ¬ 
γραμματισμένη ημέρα και ώρα για την πρακτική εξέτασή 
τους δεν έχουν το δικαίωμα επανεξέταοης πριν περάσουν 
15 τουλάχιστον ημέρες από την ημέρα που δεν προσήλ- 
θαν στην πρωτοβάθμια εξέταση ή 1 μήνας από την ημέρα 
που δεν προσήλθαν στην δευτεροβάθμια εξέταση. 

5. Η πρακτική εξέταση των ενδιαφερομένων για από¬ 
κτηση άδειας κατηγορίας Γ, Δ και Ε καθώς και των επανε- 

ξεταζομένων για οποιοδήποτε λόγο, στα οχήματα των κα¬ 
τηγοριών αυτών, γίνεται σύμφωνα με τα οριζόμενα παρα¬ 
πάνω. Οι ιδιαιτερότητες που δικαιολογούνται κατά την 
πρακτική εξέταση σε οχήματα των κατηγοριών αυτών, 
λόγω όγκου, δυνατοτήτων κλπ. ρυθμίζονται στο παράρ¬ 
τημα της παρούσης. 

ι) Στο άρθρο 15 η παράγραφος 3 αντικαθίσταται ως 
εξής: 

3.- Η πρακτική εξέταση των υποφηφίων οδηγών και η 
επανεξέταση των οδηγών γίνεται σύμφωνα με τις ισχύου- 
σες, κάθε φορά, διατάξεις από δύο υπαλλήλους-εξετα- 
σές. 

Από την προηγούμενη ημέρα ειδοποιούνται οι υπάλλη¬ 
λοι ότι κληρώθηκαν να συμμετάσχουν στις εξετάσεις της 
επόμενης ημέρας. 

Τη συγκεκριμένη επιτροπή, στην οποία θα μετάσχουν, 
την πληροφορούνται την ημέρα των εξετάσεων, λίγσ πριν 
αναχωρήσουν από την υπηρεσία τους για τον τόπο εξέτα¬ 
σης. 

Κάθε εξεταστής μπορεί να δηλώσει αδυναμία συμμετο¬ 
χής του στις εξετάσεις για συγκεκριμένη ημέρα, μόνο 
όμως 1 φορά για κάθε δεκαήμερο του μήνα διαφορετικά 
θα αποκλείεται από τις εξετάσεις επί τρίμηνο. 

α. Στις εκτός Αττικής περιφερειακές υπηρεσίες η ανά¬ 
δειξη των υπαλλήλων-εξεταστών γίνεται κάθε φορά την 
προηγούμενη μέρα με κλήρωση ενώπιον των Προϊσταμέ¬ 
νων των αρμοδίων υπηρεσιών Συγκοινωνιών και Κ.Τ.Ε.Ο. 
ή των νομίμων ή εξουσιοδοτημένων αναπληρωτών των. 

Ο προσδιορισμός της συγκεκριμένης σύνθεσης της επι¬ 
τροπής γίνεται την ημέρα των εξετάσεων, σε συγκεκρι¬ 
μένη ώρα, τέτοια ώστε να είναι δυνατή η έγκαιρη (για ειδο¬ 
ποίηση εξεταστών, μετάβαση στο χώρο εξετάσεων ιδϊοος 
όταν βρίσκεται σε άλλη πόλη κ.λπ.) ενημέρωση των υπαλ¬ 
λήλων-εξεταστών. 

β. Ειδικά στις Διευθύνσεις Συγκοινωνιών των Νομαρχιών 
της περιοχής Αττικής, οι υπάλληλοι εξεταστές ορίζονται 
σε καθημερινή βάση, μέσω συστήματος Η/Υ. Το πρό¬ 
γραμμα των Η/Υ θα τροποποιείται καθημερινά με βάση 
έναν τυχαίο κωδικό αριθμό που θα προκύπτει με κλήρωση. 

Η ειδοποίηση των εξεταστών της παρούσας περίπτω¬ 
σης γίνεται με φροντίδα της Διεύθυνσης Προσωπικσύ. 

γ. Οι υπάλληλοι - εξεταστές, επιλέγονται από δύο πίνα¬ 
κες. 

Ο ένας πίνακας περιλαμβάνει υπαλλήλους που συγκε¬ 
ντρώνουν τις προϋποθέσεις της παρ. 4 του άρθρου 9 του 
Π.Δ. 255/84, όπως το άρθρο αυτό αντικαταστάθηκε με το 
άρθρο 3 του Π.Δ. 58/89 (ΦΕΚ 28/Α71989). 

Ο άλλος πίνακας περιλαμβάνει υπαλλήλους που έκτος 
των παραπάνω προϋποθέσεων, είναι πτυχιούχοι ή διπλω¬ 
ματούχοι ανώτατης σχολής ή πτυχιούχοι τεχνολάγοι. 

Αν ο διαχωρισμός αυτός οδηγήσει σε πίνακες ίσου αριθ¬ 
μού εξεταστών, τότε η συγκρότηση των επιτροπών ακο¬ 
λουθεί τα οριζόμενα στην απόφαση χωρίς ιδιαίτερα προ¬ 
βλήματα. 

Σε αντίθετη περίπτωση η ισορροπία των πινάκων επι¬ 
τυγχάνεται με μεταφορά κατάλληλου αριθμού υπαλλήλων 
από τον πίνακα που περιλαμβάνει περισσότερους σ' αυτόν 
με τους λιγότερους. 

Αν η φορά της μεταφοράς είναι από τον πρώτο στο δεύ¬ 
τερο πίνακα οι μεταφερόμενοι πρέπει να έχουν περισσό¬ 
τερα προσόντα (έτη υπηρεσίας και έτη κατοχής άδειας 
οδηγού) έναντι των υπολοίπων ενώ αν η φορά είναι από το 


δεύτερο στον πρώτο πίνακα οι μεταφερόμενοι πρέπει να 
έχουν τα λιγότερα προσόντα έναντι των υπολοίπων 
(πρώτα μεταφέρονται οι πτυχιούχοι των ΤΕΙ κατά σειρά 
ολιγοτέρων ετών υπηρεσίας και κατοχής άδειας οδηγού 
και μετά οι πτυχιούχοι των ΑΕΙ με τον ίδιο τρόπο). 

Οι παραπάνω πίνακες, ειδικά στην περιοχή Αττικής, κα¬ 
ταρτίζονται μέσω συστήματος Η/Υ της Κεντρικής Υπηρε¬ 
σίας του Υπουργείου. 

Η επιτροπή των δύο (2) εξεταστών θα περιλαμβάνει 
έναν υπάλληλο από τον πρώτο πίνακα και έναν υπάλληλο 
από το δεύτερο πίνακα. 

δ. Ειδικά για τη δευτεροβάθμια εξέταση ισχύουν τα 
εξής: 

αα. Επιτροπές δευτεροβάθμιας εξέτασης λειτουργούν 
στις υπηρεσίες Συγκοινωνιών επιπέδου Διεύθυνσης. 

ββ. Οι εξεταστές της δευτεροβάθμιας εξέτασης πέραν 
των προϋποθέσεων της παρ. 4 του άρθρου 9 του Π.Δ. 
255/84, όπως το άρθρο αυτά αντικαταστάθηκε με το άρ¬ 
θρο 3 του Π.Δ. 58/89, πρέπει να είναι: 

-υπάλληλοι των κλάδων ΠΕ ή ΤΕ και 
-προϊστάμενοι διευθύνσεων ή με βαθμό Διευθυντή και 
εν ανάγκη προϊστάμενοι τμημάτων ή με βαθμό Τμημα- 
τάρχη. 

γγ. Ο ορισμός των εκάστοτε εξεταστών γίνεται από 
τους οικείους νομάρχες, οι οποίοι στην περίπτωση του 
Νομού Αττικής επικουρούνται από τη Διεύθυνση Επιθεώ¬ 
ρησης του Υπουργείου Μεταφορών και Επικοινωνιών. 

δδ. Υποψήφιοι σε υπηρεσίες Συγκοινωνιών επιπέδου 
Τμήματος ή Γραφείου παραπέμπονται με φροντίδα των 
υπηρεσιών αυτών για εξέταση σε γειτονική υπηρεσία Συ¬ 
γκοινωνιών, όπου λειτουργεί δευτεροβάθμια επιτροπή. 

ια) Το πρώτο και δεύτερο εδάφιο της παραγράφου 6 της 
ομάδας Α των δοκιμασιών του Κεφαλαίου Α του ΠΑΡΑΡ¬ 
ΤΗΜΑΤΟΣ αντικαθίσταται ως εξής: 

6. Παραβίαση προτεραιότητας, πινακίδων σήμανσης 
των οδών και σήμανσης των οδοστρωμάτων. 

ιβ) Στο κεφάλαιο Δ του ΠΑΡΑΡΤΗΜΑΤΟΣ καταργούνται 
τα εδάφια 12, 13 καιΐ 4 που έχουν ως εξής: 

Υποψήφιος ο οποίος επέτυχε στη φάση των ειδικών δσ- 
κιμασιών της ομάδος Β’ και απσρρίφθηκε στη φάση της 
πορείας, δεν υποχρεούται κατά την επανεξέτασή του να 
εξετασθεί στις ειδικές δοκιμασίες της ομάδας Β’. 

Σε περίπτωση όμως που κατά την επανεξέτασή του στη 
φάση της πορείας, διαπράξει σφάλμα που έχει σχέση με 
οποιαδήποτε από τις ειδικές δοκιμασίες της ομάδος Β' 
τότε απορρίπτεται και κατά την επανεξέτασή του, αρχίζει 
πάλι από τη φάση των ειδικών δοκιμασιών της ομάδας αυ¬ 
τής. Στην προκειμένη περίπτωση σημειώνεται στο αντί¬ 
στοιχο τετραγωνίδιο της ειδικής δοκιμασίας η ένδειξη 
«ΑΠ». 

ιγ) Στο ΠΑΡΑΡΤΗΜΑ, κεφάλαιο Ε το τελευταίο εδάφιο 
της περίπτωσης β’ και η', περίπτωση δ’ αντικαθίστανται ως 
εξής: 

Αν ο εκγυμναστήε εργάζεται με εξαρτημένη εργασία σε 
σχολή οδηγών άλλου προσώπου (νομικού ή φυσικού) πρέ¬ 
πει να επιδείξει συμπληρωματικά: 

- Υπεύθυνη δήλωση του άρθρου 8 του Ν. 1599/86, θε¬ 
ωρημένη από την αρμόδια υπηρεσία Συγκοινωνιών, του 
εργοδότη του ότι τον απασχολεί και του επιτρέπει τη 
χρήση του αυτοκινήτου (ή αυτοκινήτων) της σχολής για εκ¬ 
παίδευση και εξέταση και 
- Ενημερωμένα ασφαλιστικό βιβλιάρια του ΙΚΑ. 

δ) Διενεργούν την πρακτική εξέταση σύμφωνα με όσα 
ορίζονται στην παρούσα απόφαση. Οι εντολές στους εξε¬ 
ταζόμενους προς αποφυγή σύγχυσης δίνονται εναλλάξ. 
Δηλαδή, τις εντολές στον πρώτο εξεταζόμενο δίνει ο ένας 
εξεταστής, στο δεύτερο εξεταζόμενο ο άλλος εξεταστής 
κλπ. Επισημαίνεται ότι οι δύο εξεταστές είναι συνυπεύθυ- 
νοι-για το αποτέλεσμα για δε την επιτυχία του υποψηφίου, 
με την επιφύλαξη των διατάξεων του επόμενου εδαφίου, 
απαιτείται η σύμφωνη γνώμη και των δύο εξεταστών. 

Σε περίπτωση ασυμφωνίας υπερισχύει η γνώμη του εξε¬ 
ταστή, που προέρχεται από τον κατά την παράγραφο 3 του 
άρθρου 15 της παρούσης δεύτερο πίνακα συντασσομένου 
πάντως και πρακτικού στο οποίο εκτίθενται τόσο το αντι¬ 
κείμενο της ασυμφωνίας όσο και οι διϊστάμενες απόψεις 
των μελών της επιτροπής. Το πρακτικό συντάσσεται στο 
έντυπο «υποδείγματος 2» και διερευνάται το θέμα με 
φροντίδα του προϊσταμένου της υπηρεσίας και στόχο την 
αυτοδιόρθωση και εξάλειψη περιπτώσεων άγνοιας ή πα¬ 
ρανοήσεων διατάξεων. Το αποτέλεσμα της έρευνας με 
αντίγράφο του πρακτικού ανακοινώνεται και στη Διεύ¬ 
θυνση οδικής κυκλοφορίας του Υπουργείου. 

ιδ) Στο ΠΑΡΑΡΤΗΜΑ, κεφάλαιο Ε' η περίπτωση η' αντι¬ 
καθίσταται ως έξης: 

Ενημερώνουν τον υποψήφιο όρ, εφόσον επιθυμεί, έχει 
το δικαίωμα να ζητήσει την επανεξέτασή του από δευτε¬ 
ροβάθμια Επιτροπή. Η επιθυμία αυτή δηλώνεται αμέσως 
μόλις ανακοινωθεί το αρνητικό αποτέλεσμα. 

Σε αυτήν την περίπτωση ο υποψήφιος εκδηλώνει εγ- 
γράφως την επιθυμία του επί του Δελτίου Εκπαίδευσης- 
Εξέτασής (Δ.Ε.Ε.) υπογράφοντας τη φράση «Επιθυμώ 
επανεξέταση από 2βάθμιο όργανο» και απευθύνεται στη 
Διεύθυνση Επιθεώρησης της Κεντρικής Υπηρεσίας του 
Υπουργείου (ύποψήφιος σε υπηρεσίες νομού Αττικής) ή 
την υπηρεσία συγκοινωνιών στην οποία γίνεται η πρωτο¬ 
βάθμια εξέταση (υποψήφιος σε υπηρεσίες εκτός νομού 
Αττικής) για τον προγραμματισμό της επανεξέτασής του 
από δευτεροβάθμια επιτροπή. 

ιε) Αντικαθιστούμε το έντυπο «υπόδειγμα 1» του ΠΑ¬ 
ΡΑΡΤΗΜΑΤΟΣ με το επισυναπτόμενο στην παρούσα. 

ιστ) Στο ΠΑΡΑΡΤΗΜΑ, κεφάλαιο Β' η περίπτωση δ' 
αντικαθίσταται ως εξής: 
δ. Για την Ε’ Κατηγορία: 

Η εξέταση στα αντικείμενα των ομάδων Α και Γ του μνη¬ 
μονίου γίνεται όπως περιγράφεται παραπάνω. Από τις δο¬ 
κιμασίες όμως της ομάδάς Β' δεν πραγματοποιείται η με 
αριθμό 11 (επί τόπου στροφή) ενώ οι δοκιμασίες 9 και 10 
(στάθμευσης) ενοποιούνται και εξετάζονται μαζί με την 8 
(οπισθοπορεία με στροφή). Η ενοποιημένη δοκιμασία 
πραγματοποιείται με στροφή στη γωνία, εν συνεχεία οπι- 
σθοπορεία σε μήκος διπλάσιο του μήκους του οχήματος 
και τελειώνει με προς τα εμπρός κίνηση για τακτοποίηση 
του οχήματος μέχρι την τελική θέση του (παράλληλα με το 
πεζοδρόμιο και σε απόσταση απ' αυτό το πολύ 45 εκατο¬ 
στά). Σε περίπτωση αποτυχίας επιτρέπεται η επανάληψη 
της δοκιμαοίας. 

Η ενοποιημένη δοκιμασία διακόπτεται και ο υποψήφιος 
απορρίπτεται αν ο πίσω τροχός του ρυμουλκού απομα¬ 
κρυνθεί του πεζοδρομίου περισσότερο του ενάμιση (1,5) 
μέτρου ή αν ένας τροχός έλθει σε επαφή με πεζοδρόμιο ή 
αν μετά από μια πλήρη δοκιμασία το όχημα απέχει του πε¬ 
ζοδρομίου περισσότερο από ένα (1) μέτρο ή και αν σε μία 
δοκιμασία οπισθοπορείας γίνει διακοπή πορείας περισσό¬ 


τερες από δύο φορές. 

Στις περιπτώσεις που το όχημα είναι συρμός (ρυμουλκό 
με ρυμουλκούμενο) και όχι επικαθήμενο, η παραπάνω 
ενιαία δοκιμασία της οπισθοπορείας και της στάθμευσης 
μπορεί να γίνει ή με ώθηση του ρυμουλκούμενου με το 
εμπρόσθιο μέρος του ρυμουλκού από τη θέση του κρίκου 
του τριγώνου έλξεως ή με το συνηθισμένο τρόπο, δηλαδή 
με οπισθοπορεία. 

Αν ο υποψήφιος αποτύχει σημειώνεται η ένδειξη «ΑΠ» 
στις δοκιμασίες 8 και /ή 9 και 10 ανάλογα, ενώ στη δοκι¬ 
μασία 11 μπαίνει παύλα (-). Αν ο υποψήφιος επιτύχει ση¬ 
μειώνονται με «V» οι δοκιμασίες 8 και 9 ή 10 και μπαίνει 
παύλα (-) στη δοκιμασία 11. 

Για την εξέταση στις δοκιμασίες των ομάδων Α και Γ 
ισχύει ότι και για την εξέταση σε φορτηγά (Γ' κατηγορίας) 
ή λεωφορεία (Δ' κατηγορίας) αντίστοιχα. 

ιζ) Στο ΠΑΡΑΡΤΗΜΑ Κεφάλαιο Α και οτην περιγραφή 
της δοκιμασίας, με αριθμό 8 (οπισθοπορεία με στροφή) η 
λέξη «περίπου» του τρίτου εδαφίου από το τέλος διαγρά¬ 
φεται. 

ιη) Η περίπτωση ια της παραγράφου 5 του άρθρου 4 και 
η παράγραφος 7 του άρθρου 14 αντικαθίστανται αντί¬ 
στοιχα ως εξής: 

ια. Ολοι οι υποψήφιοι οδηγοί, που έχουν αναπηρία των 
κάτω ή άνω άκρων ορθοπεδικής ή νευρολογικής φύσεως 
και κρίνοντας από τους συμβεβλημένους γιατρούς ή τις ια¬ 
τρικές επιτροπές, ικανοί για χορήγηση άδειας οδηγού αυ¬ 
τοκινήτων, πρέπει να παραπέμπονται απαραιτήτως για 
πρακτική εξέταση, από επιτροπή δύο (2) τουλάχιστον τε¬ 
χνικών υπαλλήλων (του ενός οπωσδήποτε από τον κλάδο 
ΠΕ ή ΤΕ) των αρμοδίων υπηρεσιών του Υπουργείου Μετα¬ 
φορών και Επικοινωνιών, σε κοινό ή ειδικό ή διασκευα¬ 
σμένο όχημα. 

^ 7. Το όχημα στο οποίο, παρουσία εκπαιδευτού, γίνεται 
η εξέταση (όπως άλλωστε και η εκπαίδευση) ατόμων μει¬ 
ωμένης κινητικότητας ή μικρόσωμων, που παραπέμπονται 
για εξέταση σε ειδικό ή διασκευασμένο όχημα, μπορεί να 
είναι, για υποψήφιους που θα υποβάλουν αίτηση απο 1η 
Ιανουάριου 1994 και εφεξής, εκπαιδευτικό ή τροποποιη¬ 
μένο προσωρινά σε εκπαιδευτικό ή και ιδιόκτητο μη τρο¬ 
ποποιημένο σε εκπαιδευτικό, (για ενδιαφερόμενο που κα¬ 
τέχει άδεια οδήγησης χορηγηθείσα κατά τις προ'ι'σχύ- 
σααες διατάξεις και αλλάζει αυτοκίνητο), το οποίο πέραν 
των μονίμων ειδικών διασκευών, που ανταποκρίνονται στη 
μειωμένη κινητικότητα του υποψήφιου είναι: 

α. Για αναπηρία του δεξιού ή αριστερού χεριού «όχημα 
εφοδιασμένο με αυτόματο κιβώτιο ταχυτήτων» τον οποίου 
δηλαδή η αυξομείωση της σχέσης μετάδοσης μεταξύ του 
κινητήρα και των τροχών επιτυγχάνεται και μόνο με τη 
χρησιμοποίηση του επιταχυντή ή του φρένου (με την επε¬ 
ξήγηση αυτή συμπεριλαμβάνονται στα οχήματα αυτά και 
τα εφοδιασμένα με «σερβομήχανισμό σύμπλεξης-αποσύ- 
μπλεξης»). Επιβοηθητικά για την περιστροφή ή στήριξη 
του τιμονιού χρησιμοποιούνται πλαστική κεφαλή (μορφής 
αχλαδιού) ή δίχαλο κ.λπ. στερεωμένα στο τιμόνι και για το 
χειρισμό γενικά διατάξεων και μηχανισμών (φώτων - υαλο¬ 
καθαριστήρων, ψεκαστήρων κ.λπ.) μοχλοί μεταφοράς του 
χειρισμού στο χέρι κανονικής κινητικότητας, κεντρικό κι- 
βώτιο-χειριστήριο στο τιμόνι ή άλλη κατάλληλη θέση, 
υδραυλικό τιμόνι, διασκευή χειρισμού του χειρόφρενου με 
ποδόπληκτρο κ.λπ. 

β. Γ ια αναπηρία των κάτω άκρων «όχημα εφοδιασμένο 

με αυτόματο κιβώτιο ταχυτήτων» και διασκευή μετατρο¬ 
πής του ποδοκίνητου χειρισμού φρένων και επιταχυντή σε 
χειροκίνητο με έλξη, ώθηση ή στρέψη. Με δίδυμο ποδό¬ 
πληκτρο μπορεί να μεταψέρεται ο χειρισμός ενός ποδό¬ 
πληκτρου από μειονεκτούν σε κανονικό μέλος (π.χ. του 
επιταχυντή από το δεξί στο αριστερό πόδι). 

γ. Για μικρόσωμους οδηγούς τα διάφορα χειριστήρια του 
οχήματος μεταφέρονται, ώστε να πλησιάζουν τον οδηγό 
και αν χρειάζεται, το κάθισμα του οδηγού προσαρμόζεται 
ή μετασκευάζεται. Συνιστάται και στην περίπτωση αυτή το 
«όχημα με αυτόματο κιβώτιο ταχυτήτων» ή και με «υδραυ¬ 
λικό τιμόνι». 

δ. Για ήπιες περιπτώσεις αναπηριών δεν αποκλείεται να 
μπορεί να χειρίζεται και να οδηγεί ο υποψήφιος και κοινό 
όχημα χωρίς ειδική διασκευή ή με μικρομετατροπές, η 
σκοπιμότητα και επάρκεια των οποίων μπορεί να διαπι¬ 
στώνεται μόνο στην πράξη από τις αρμόδιες επιτροπές. 

Στο δελτίο εκπαίδευσης και εξέτασης των παραπάνω 
υποψηφίων αναγράφεται από την εξεταστική επιτροπή, 
μεταφερόμενη με φροντίδα της υπηρεσίας στην άδεια 
οδήγησης, η ένδειξη: 

«Μπορεί να οδηγεί με ασφάλεια κοινό (ή με αυτόματο 
κιβώτιο ταχυτήτων) όχημα με.(περιγράφονται οι τυ¬ 

χόν διασκευές και οι ειδικοί μηχανισμοί)». 

Κάτοχοι αδειών οδήγησης των παραπάνω κατηγοριών 
που χορηγήθηκαν ή θα χορηγηθούν με βάση τις προϊσχύ- 
σασες διατάξεις, σε περίπτωση αλλαγής οχήματος , μπο¬ 
ρούν να το εφοδιάζουν με τις διασκευές τις οποίες είχε το 
όχημα, που κατά την άδεια τους επιτρέπεται να οδηγούν, 
εκτός αν η περίπτωσή τους παρουσιάσει επιδείνωση ή 
βελτίωση. 

Η επιτροπή ελέγχει τη δυνατότητα χειρισμού των δια¬ 
σκευών του νέου οχήματος και εφόσον συντρέξει η περί¬ 
πτωση, αναγράφεται στην άδεια του κατά τη διαδικασία 
που προαναφέρθηκε η ένδειξη: 

«Μπορεί να οδηγεί με ασφάλεια το αριθμ.κοινό 

(ή με αυτόματο κιβώτιο ταχυτήτων) ειδικά διασκευασμένο 
όχημα.». 

2. Από της ισχύος της παρούσης ο χαρακτηρισμός των 
αδειών οδήγησης ως ερασιτεχνικών καταργείται και ο 
όρος ερασιτεχνική άδεια οδήγησης αντικαθίσταται με τον 
όρο άδεια οδήγησης. 

Αρθρο 2 

Άδειες οδήγησης κατά το κοινοτικό υπόδειγμα. 

1. Οι κατά το κοινοτικό υπόδειγμα άδειες οδήσησης των 
οποίων η έκδοση και χορήγηση από τις υπηρεσίες Συγκοι¬ 
νωνιών άρχισε στις 12 Ιανουάριου 1987 θα συνεχισθεί 
κατά τη διαδικασία και το πρόγραμμα της επόμενης παρα¬ 
γράφου 2. 

2. Από της ισχύος της παρούσης η κατά το κοινοτικό 
υπόδειγμα άδεια οδήγησης χορηγείται: 

α. Σέ κάθε περίπτωση έκδοσης, επέκτασης ή μετατρο¬ 
πής άδειας οδήγησης. 

β. Σε αντικατάσταση παλαιού τύπου αδειών οδήγησης 
μοτοσυκλεττών (επί προηγηθέντων, του κοινοτικού, υπο¬ 
δειγμάτων) κατά σειρά αύξοντος αριθμού ως εξής: 

(ι) οι με αριθμό από 1 μέχρι 149.999 στη χρονική πε¬ 
ρίοδο από 1 Ιανουάριου 1994 έως 31 Δεκεμβρίου 1994. 

(ιι) οι με αριθμό από 150.000 μέχρι 299.999 στη χρονική 
περίοδο από 1 Ιανουάριου 1995 έως 31 Δεκεμβρίου 
1995. 


(ιιι) οι με αριθμό από 300.000 και άνω στη χρονική πε¬ 
ρίοδο από 1 Ιανουάριου 1996 έως 31 Δεκεμβρίου 1996. 

Η συγκεκριμένη ημερομηνία (ημέρα και μήνας) αντικα¬ 
τάστασης κάθε μιας από τις άδειες της παρούσης περί¬ 
πτωσης β· συμπίπτει με εκείνη της έκδοσης της άδειας, 
επιτρεπομένης πενθήμερης ανοχής (μια άδεια αριθμού 
π.χ μεταξύ 150.000 και 299.999 που εκδόθηκε στις 
20.3.77 πρέπει να αντικατασταθεί μεταξύ 15 και 25 Μαρ¬ 
τίου 1995). 

Σε περίπτωση κατοχής και άλλων αδειών (Β και Γ π.χ. 
κατηγορίας) η χρονική περίοδος αντικατάστασης προσ¬ 
διορίζεται με βάση τα στοιχεία της άδειας οδήγησης μοτο¬ 
συκλεττών και η αντικατάσταση αφορά όλες τις άδειες. 

Σε αντικατάσταση παλαιού τυπου αδειών οδήγησης (επί 
προηγηθέντων, του κοινοτικού, υποδειγμάτων) των 
οποίων οι κάτοχοι πρόκειται να ταξιδέψουν στο εξωτερικό 
εφόσον το ζητήσουν και επιδείξουν ισχύον διαβατήριο και 
αποδεικτικό του ταξιδιού (εισιτήριο, δελτίο αγοράς συναλ¬ 
λάγματος. πράσινη κάρτα....). 

Μια υπηρεσία Συγκοινωνιών μπορεί να αντικαθιστά και 
σε άλλες περιπτώσεις παλαιού τύπου άδειες οδήγησης, 
δικής της πάντως εκδόσεως, εφόσον το επιτρέπουν οι 
υπηρεσιακές ανάγκες της. 

3. Τα δικαιολογητικά για τη χορήχηση άδειας οδήγησης 
επι του κοινοτικού εντύπου δεν μεταβάλλονται αφού οι 
προϋποθέσεις χορήγησης των αδειών δεν αλλάζουν. Στις 
περιπτώσεις όμως αντικατάστασης παλαιάς άδειας με νέα 
(περιπτώσεις β' και γ’ της προηγούμενης παραγράφου 2) ο 
ενδιαφερόμενος πρέπει να υποβάλει με αιτήσή του προς 
την υπηρεσία Συγκοινωνιών που εξέδωσε την άδεια ή του 
τόπου κατοικίας του: 

α. αποδεικτικό καταβολής στον τηρούμενο στην Εθνική 
Τράπεζα της Ελλάδας λογαριασμό του Ν.Δ. 638/70 πο¬ 
σού πεντακοσίων (500) δρχ και 

β. κάθε κατεχόμενη άδεια οδήγησης αυτοκινήτων ή μο¬ 
τοσυκλεττών, που θα ακυρώνεται και θα αρχειοθετείται. 
Σε περίπτωση που η νέα άδεια δεν θα εκδοθεί αυθημερόν 
αντί κάθε πρωτότυπης παλαιάς άδειας κατατίθεται αρχικά 
φωτοαντίγραφό της και κατά την παράδοση της νέας 
άδειας αναζητάται η πρωτότυπη. 

Άρθρο 3 

Ανανέωση αδειών οδήγησης αυτοκινήτων και μοτοσυ¬ 
κλεττών. 

1. Η αρμοδιότητα ανανέωσης των αδειών οδήγησης 
ανήκει στις νομαρχιακές επιτροπές Συγκοινωνιών του τό¬ 
που κατοικίας του κατόχου τους, όπου κατά τις διατάξεις 
του Ν. 1599/86 «σχέσεις κράτους-πολίτη, καθιέρωση 
νέου τύπου δελτίου ταυτότητας και άλλες διατάξεις» (Α’ 
75) μπορεί να την ζητήσει κάθε ενδιαφερόμενος με αί¬ 
τηση στην οποία επισυνάπτονται: 

α) Τα πιστοποιητικά υγείας, συμβεβλημένων με τις αρ¬ 
μόδιες νομαρχιακές υπηρεσίες, συγκοινωνιών γιατρών ή 
το πρακτικό δευτεροβάθμιας εξέτασης, που συνοδεύο¬ 
νται με αντίγραφο των αποδεικτικών κατάθεσης στον ει¬ 
δικό λογαριασμό 541077 «έσοδα εκ της ιατρικής εξέτα¬ 
σης των οδηγών» της Εθνικής Τράπεζας της Ελλάδος του 
προβλεπόμενου ποσού. 

β) Αποδεικτικό καταβολής των προβλεπομένων δικαιω¬ 
μάτων υπέρ του δημοσίου ή τρίτων (τέλη, χαρτόσημο, ει¬ 
σφορές...). 

γ) Υπεύθυνη δήλωση σε έντυπο του άρθρου 8 του Ν. 

1599/86 της διεύθυνσης κατοικίας του αιτούντος (εφό¬ 
σον δεν συμπίπτει με εκείνην της ταυτότητας). 

δ) Η προς αναθεώρηση άδεια οδήγησης. 

Εφόσον υπάρχει πληρότητα δικαιολογητικών και ο εν¬ 
διαφερόμενος χαρακτηρίζεται ικανός ιατρικά με ή χωρίς 
όρους αναθεωρείται η άδεια κατά τον τρόπο που ορίζεται 
στις σχετικές εγκυκλίους. 

ε) Για τις αναθεωρήσεις των αδειών οδήγησης αυτοκι¬ 
νήτων, που κατέχουν κωφάλαλοι, οι αστυνομικές αρχές 
υποχρεούνται να χορηγούυ στους ενδιαφερομένους πι¬ 
στοποιητικό στο οποίο να φαίνεται, αν ο οδηγός, υπήρξε ή 
όχι πρόξενος ατυχήματος συνεπεία της αναπηρίας του αυ¬ 
τής. 

Αν προσκομιστεί στην υπηρεσία Συγκοινωνιών κυρω¬ 
μένο αντίγραφο αμετάκλητης δικαστικής απόφασης από 
την οποία να προκύπτει η αθώωση του κωφάλαλου για το 
συγκεκριμένο ή τα συγκεκριμένα ατυχήματα για τα οποία 
φέρεται ως υπαίτιος στην βεβαίωση της αστυνομικής αρ¬ 
χής, δεν υπάρχει πλέον κώλυμα για την ανανέωση της 
αδείας του. 

2. Η ιατρική εξέταση για την ανανέωση άδειας οδήγη¬ 
σης είναι δευτεροβάθμια, εφόσον ήταν και κατά την προη- 
γηθείσα ανανέωση ή εν ελλείψει την αρχική χορήγηση της 
άδειας ή εφόσον αυτή κριθεί αναγκαία από την πρωτοβάθ¬ 
μια εξέταση ή την υπηρεσία συγκοινωνιών. 

3. Αδεια οδήγησης, της οποίας ο κάτοχος ζητά την τε¬ 
λευταία, προ της συμπλήρωσης του 65ου έτους της ηλι¬ 
κίας του, ανανέωσή της, δεν μπορεί να ανανεωθεί με ημε¬ 
ρομηνία λήξης της ισχύος της, μεταγενέστερη εκείνης, 
που ο κάτοχός της συμπληρώνει το 68ο έτος της ηλικίας 
ίου. 

4. Αν στα πιστοποιητικά υγείας ή στο πρακτικό δευτερο¬ 
βάθμιας ιατρικής επιτροπής ο ενδιαφερόμενος κρίνεται 
«ανίκανος» εκδίδεται απόφαση αφαίρεσης της άδειας. 


του ενδιαφερομένου δυναμένου, εφόσον συντρέχει η πε¬ 
ρίπτωση, να υποβάλει ένσταση κατά τα οριζόμενα στις πα¬ 
ραγράφους 4 και 5 της κανονιστικής απόφασης 107000/ 
1500/90(8804). 

5. Μετά τη διεκπεραίωση της υπόθεσης ο σχετικός φά- 
κελλος αρχειοθετείται στην υπηρεσία που υποβλήθηκε. 

Αρθρο 4 

Τελικές και μεταβατικές διατάξεις. Ισχύς. 

1. Από της ισχύος της παρούσης καταργείται η απόφαση 
αριθμ. Σ/94.961/1987/86 (Β 889) «καθορισμός ημερο¬ 
μηνίας έκδοσης και χορήγησης νέας άδειας οδήγησης 
κατά το κοινοτικό υπόδειγμα από τις υπηρεσίες Συγκοινω¬ 
νιών της χώρας», καθώς και η αριθμ. 61661/305/91 (Β 
305) «τροποποίηση και συμπλήρωση διατάξεως της 
αριθμ. 107.000/1500/90 (Β’ 804) απόφασης «προϋποθέ¬ 
σεις και διαδικασία για την απόκτηση άδειας οδήγησης» 
κατά το μέρος που αφορά σε αναθεωρήσεις αδειών οδή¬ 
γησης. 

2. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού. 

3. Η ισχύς της παρούσης αρχίζει μετά από ένα (1) μήνα 
από της δημοσίευσής της δια της Εφημερίδας της Κυβερ- 
νήσεως. 

Ειδικά η αντικατάσταση διατάξεων της απόφασης 
107.000/1500/90, που περιλαμβάνονται στην περίπτωση 
ιη' της παραγράφου 1 του άρθρου 1 της παρούσης αρχίζει 
να ισχύει από 1.1.1994. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 1993 

ο ΥΠΟΥΡΓΟΣ 

ΘΕΟΔΩΡΟΣ ΑΝΑΓΝΩΣΤΟΠΟΥΛΟΣ 

ΜΝΗΜΟΝΙΟ ΠΡΑΚΤΙΚΗΣ ΕΞΕΤΑΣΗΣ ΥΠΟΨΗΦΙΟΥ ΟΔΗΓΟΥ 


ΔΟΚΙΜΑΣΙΕΣ 


ΗΜΕΡΟΜΗΝΙΑ ΕΞΕΤΑΣΗΣ 


- —ΩΡΑ ΕΝΑΡΞΗΣ 


Μη συμμόρφωση σε σήμα τροχονόμου ή φωτεινού σηματοδότη. 


Είσοδος στο αντίθετο ρεύμα πορείας. 


Ανέβασμα στο πεζοδρόμιο. 


Επέμβαση (δικαιολογημένη) εκπαιδευτή. 


Πρόκληση ατυχήματος. 


Παραβίαση προτεραιότητας, πινακίδων σήμανσης των οδών 
και σήμανσης οδοστρωμάτων 


εκινημσ σε ανήφορο. 


Οπισθοπορεία με στροφή. 


Ιτάθμευση δεξιά. 


Στάθμευση αριστερά. 


Επί τόπου στροφή 1X0° 


<Ι)ρενάρισμα με διάφορες ταχύτητες. 


Στροφές δεξιές - αριστερές. 


Αλλαγή λωρίδας. 


Χρήση δεικτών κατεύθυνσης, φώτιον κ.λπ. 


Αλλαγή ταχυτήτων. 


Ζώνες ασφαλείας. 


Θέση στο οδόστρωμα. 


Ρύθμιση ταχύτητας με τις περιστάσεις. 


Συμπεριφί'ρά προς λεωφορεία, πεζούς κ.λπ. 


Τήρηση αποστάσεων. 


Προσπέρασμα. 


Ψυχραιμία * αντιδράσεις. 


Τήρηση λοιπών διατάξεων Κ,Ο.Κ, 


ΑΠΟΤΕΑΗΣΜΑ ΕΞΕΤΑΣΗΣ 


ΩΡΑ ΛΗΞΗΣ ΕΞΕΤΑΣΗΣ 


ΠΡΩΤΟΣ ΕΞΕΤΑΣΤΗΣ 


ΛΕΥΤΕΡΟΣ ΕΞΕΤΑΣΤΗΣ 


Ονοματεπώνυμο 


Ονομα τεπώνυμο 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 













































